Monsterduellen: City møter Barcelona
De to gigantene spilte åttendedelsfinale mot hverandre også i fjor, den duellen gikk Barcelona seirende ut av. De vant begge kampene, og gikk til slutt videre med sifrene 4-1. Nå møtes de igjen, til nøyaktig samme oppgjør: Kampen om avansement i verdens gjeveste turnering. - Jeg tror Barcelona er rimelig fornøyd, selv om det selvsagt kunne vært bedre. Jeg tror de hadde slitt mer mot for eksempel Juventus. Mot City har de et lite psykologisk overtak med tanke på det som skjedde i fjor. City ser svakere ut i år enn i fjor, noe en kan si om Barcelona også, men de har et høyere maksnivå enn et City-lag som vil savne Yaya Touré i den første kampen på Etihad, sier C Mores ekspert på spansk fotball, Petter Veland, til VG. Han holder Barcelona som knapp favoritt. - Der City «bare» har Agüero som kan gjøre det umulige, har Barcelona Messi og Neymar. Suárez er sikkert varmere i trøya også da og han kommer nok til å være veldig ute etter å vise seg frem på engelsk jord igjen, sier Veland.PSG - Chelsea Manchester City - Barcelona Bayer Leverkusen - Atletico Madrid Juventus - Borussia Dortmund Schalke - Real Madrid Shakhtar Donetsk - Bayern München Arsenal - Monaco Basel - PortoEn som antakelig smiler relativt bredt etter dagens trekning, er José Mourinho. Han drømte nemlig om fransk motstand før ballene ble trukket opp av bollen i Nyon ved 12-tiden mandag. - Det er lett for oss å reise dit og det er lett og billig for fansen å reise dit. De har et veldig bra lag, og jeg foretrekker å møte et veldig bra lag fordi det vil motivere spillerne våre. Så, hvis det var opp til meg ville jeg valgt Paris, sier Mourinho til Chelseas hjemmesider. PSG har dermed fått sjansen til å revansjere nedturen fra Champions League i fjor, da de røk ut mot Chelsea i kvartfinalen. Engelskmennene gikk da videre på bortemålsregelen. Paris Sain-Germain-president Nasser Al-Khelaifi er fornøyd med Champions League-trekningen. - Chelsea er et veldig bra lag for oss å møte. Jeg føler meg trygg på seier. Forrige sesongs møte var en positiv opplevelse. Vi lærte mye, sier han.Arsenal-manager Arsene Wenger uttalte at han håpet på gudommelig hjelp før dagens trekning. Arsenal risikerte nemlig knalltøff motstand på motsatt banehalvdel når sluttspillet går av stabelen i slutten av feburar. Bayern München, Real Madrid, Barcelona, Atletico Madrid, Monaco og Porto var mulige motstandere for Arsenal som endte på andreplass bak Dortmund i gruppe D. - Vi har hatt flaks de siste årene. Jeg må kanskje gå i kirken over helgen, sa en smilende Arsenal-manager Arsene Wenger etter lørdagens 4-1-seier over Newcastle. Da hadde franskmannen blitt spurt om hvem han håpet å trekke i åttendedelsfinalen i Champions League. Og det kan hende at Wenger bør gjøre kirkegjenger av seg. Skrekken hans var å få spansk motstand, men Arsenal seilte klar av alle de verste motstanderne. I stedet trakk de Monaco. Åttendedelsfinalene spilles 17-18 februar og 24-25 februar. Returoppgjørene går 10-11 mars og 17-18 mars. Selve finalen går på Olympiastadion i Berlin den 6. juni.
Det er duket for en thrillerkamp i åttendedelsfinalen: Manchester City møter Barcelona i neste runde av Champions League.